25.

Il-Kummissjoni se tikkunsidra tali għajnuna mill-Istat fil-forma ta’ garanziji pubbliċi ġodda fuq is-self bħala kompatibbli mas-suq intern abbażi tal-Artikolu 107(3)(b) tat-TFUE sakemm: a. Il-primjums ta’ garanzija huma stabbiliti f’livell minimu kif ġej: Tip ta’ riċevitur Marġini ta’ riskju ta’ kreditu għal self ta’ maturità ta’ sena (1) Marġini ta’ riskju ta’ kreditu għal self ta’ maturità ta’ bejn sentejn u tlieta (2-3) Marġini ta’ riskju ta’ kreditu għal self ta’ maturità ta’ bejn sentejn u tlieta (4-6) SMEs 25 punt bażi 50 punt bażi 100 punt bażi Impriżi kbar 50 punt bażi 100 punt bażi 200 pnt bażi b. Bħala alternattiva, l-Istati Membri jistgħu jinnotifikaw skemi, fil-kunsiderazzjoni tat-tabella ta’ hawn fuq bħala bażi, iżda fejn il-maturità, l-ipprezzar u l-kopertura tal-garanzija jistgħu jkunu modulati (pereż. koperta ta’ garanzija aktar baxxa li tkun tibbilanċja maturità itwal); c. Il-garanzija hija konċessa sa mhux aktar tard mill-31 ta’ Diċembru 2020; d. Fil-każ ta’ self b’maturità lil hinn mill-31 ta’ Diċembru 2020, l-ammont tal-kapital tas-self ma jkunx jeċċedi: i. id-doppju tal-kont tal-pagi annwali tal-benefiċjarju (inklużi l-ispejjeż soċjali kif ukoll il-kost tal-persunal li jaħdem fuq is-sit tal-impriżi iżda li formalment jitħallas mis-sottokuntratturi) għall-2019 jew għall-aħħar sena disponibbli. Fil-każ ta’ impriżi maħluqa fl-1 ta’ Jannar 2019 jew wara, is-self massimu ma jistax ikun jeċċedi l-kont tal-paga stmat annwali għall-ewwel sentejn tal-operat; jew inkella ii. 25 % tal-fatturat totali tal-benefiċjarju fl-2019; jew inkella iii. b’ġustifikazzjoni xierqa, u abbażi ta’ awtoċertifikazzjoni mill-benefiċjarju tal-bżonnijiet tiegħu ta’ likwidità (22), l-ammont tas-self ikun jista’ jiżdied biex ikun ikopri l-ħtiġijiet ta’ likwidità mill-mument tal-konċessajoni għat-18-il xahar li ġejjin għall-SMEs u għat-12-il xahar li ġejjin fil-każ ta’ impriżi kbar. e. Fil-każ ta’ self li jimmatura sal-31 ta’ Diċembru 2020, l-ammont tas-kapital tas-self jista’ jkun ogħla mili hu taħt il-punt 25(d) b’ġustifikazzjoni xierqa u sakemm tiġi assikurata l-proporzjonalità tal-għajnuna. f. Il-perjodu ta’ validità tal-garanzija hu limitat għal massimu ta’ sitt snin u l-garanzija pubblika ma tkunx taqbeż: i. 90 % tal-kapital tas-self meta t-telf jiġġarrab b’mod proporzjonali u taħt l-istess kundizzjonijiet mill-istituzzjoni ta’ kreditu u mill-Istat; jew inkella ii. 35 % tal-kapital tas-self, meta t-telf jiġi l-ewwel attribwit lill-Istat u jkun biss wara dan li jiġi attribwit lill-istituzzjonijiet ta’ kreditu (jiġifieri, garanzija kontra l-ewwel telf); kif ukoll iii. fiż-żewġ każijiet ta’ hawn fuq, meta d-daqs tas-self jonqos maż-żmien, pereżempju għax is-self jibda’ jitħallas lura, l-ammont garantit ikollu jitnaqqas proporzjonalment. g. Il-garanzija tista’ tkun tirrigwarda kemm self għall-investiment kif ukoll għall-kapital operatorju; h. Il-garanzija tkun tista’ tiġi konċessa lil impriżi li ma kinux f’diffikultà (fi ħdan it-tifsira tar-Regolament għall-Eżenzjoni Ġenerali Sħiħa (23)) fil-31 ta’ Diċembru 2019. tista’ tiġi konċessa lil impriżi li ma jkunux f’diffikultà u/jew lil impriżi li ma kinux f’diffikultà fil-31 ta’ Diċembru 2019, iżda li bdew ikollhom diffikultajiet, jew li daħlu f’diffikultajiet wara dan bħala riżultat tat-tifqigħa tal-COVID-19; .